
Text rozhodnutia
Súd: Krajský súd Bratislava Spisová značka: 8Co/452/2012 Identifikačné číslo súdneho spisu: 1412201833 Dátum vydania rozhodnutia: 19. 12. 2013 Meno a priezvisko sudcu, VSÚ: JUDr. Janka Gažovičová ECLI: ECLI:SK:KSBA:2013:1412201833.1 Uznesenie Krajský súd v Bratislave v právnej veci navrhovateľov: X/ R.. W. Č., X/ W. Č.F., T. Z. Z.. Ľ. XX, zastúpených JUDr. Alexandrou Korbeľovou, advokátkou so sídlom v Bratislave, Budovateľská 2, proti odporcom: X/ B. B., X/ X. B., T. Z. Z., V. M. XX, o zaplatenie 2 546,77 eur s príslušenstvom, na odvolanie navrhovateľov proti rozsudku Okresného súdu Bratislava IV, zo dňa 05.septembra 2012, č.k. 8C/51/2012-67, jednohlasne takto r o z h o d o l : Odvolací súd odvolacie konanie z a s t a v u j e . Žiaden z účastníkov nemá právo na náhradu trov odvolacieho konania. o d ô v o d n e n i e : Napadnutým rozsudkom uložil súd prvého stupňa odporcom 1/,2/ povinnosť spoločne a nerozdielne zaplatiť navrhovateľom 1/, 2/ sumu 2 546,77 eur spolu s úrokom z omeškania a trovami konania, titulom nedoplatkov vzniknutých na nájomnom v mesiacoch február a marec 2011 a na vyúčtovaní služieb spojených s užívaním bytu za roky 2008, 2009, 2010. Proti tomuto rozsudku podali v zákonnej lehote odvolanie navrhovatelia 1/,2/ domáhajúc sa zrušenia prvostupňového rozsudku a vrátenia veci súdu prvého stupňa na ďalšie konanie s poukazom na to, že im bola postupom súdu prvého stupňa odňatá možnosť konať pred súdom a nesprávne bolo rozhodnuté aj o trovách konania. Písomným podaním zo dňa 14.11.2012 zobrali navrhovatelia odvolanie v plnom rozsahu späť a navrhli odvolacie konanie zastaviť. Odvolací súd prejednal späťvzatie odvolania bez nariadenia odvolacieho pojednávania (§ 214 ods.2 O.s.p.) a dospel k záveru, že vzhľadom na to, že o odvolaní nebolo ešte odvolacím súdom rozhodnuté, bolo ho možné vziať späť (§ 207 ods.2 O.s.p.), a preto keď zo strany navrhovateľov došlo na základe ich dispozitívneho procesného úkonu k účinnému späťvzatiu odvolania v celom rozsahu, v dôsledku čoho zanikol aj predmet odvolacieho konania, odvolacie konanie zastavil (§ 207 ods.3 O.s.p.). O náhrade trov odvolacieho konania bolo odvolacím súdom rozhodnuté podľa § 224 ods.1 O.s.p. v spojení s ustanovením § 146, ods. 1, písm.c/ O.s.p. Poučenie: Proti tomuto uzneseniu odvolanie nie je prípustné.

